
Kata Pengantar 

Alhamdulillah Rabbulalamin, selawat dan salam ke atas Rasulullah dan 
ahli bait baginda. 

Risalah ini ditulis bermula pada 4 Jun 2013 dulu dengan harapan, 
kesalahan dan kesilapan yang dilakukan oleh Prof. Madya Dr. Asri Zainul 
Abidin tentang permasalahan muzik dan nyanyian wanita dapat 
ditanggapi dengan benar dan berkesan. Berdepan dengan tokoh yang 
namanya sedang melonjak di dalam persaingan populariti tempatan ini, 
saya rasa untuk mengubah pandangan beliau sendiri. Namun, sekurang- 
kurangnya orang lain yang masih teguh dengan pegangan menolak 
taasub dapat menyeluk sedikit manfaat daripadanya. 

Dalam risalah ini, dua isu utama dibincangkan iaitu tentang muzik dan 
nyanyian wanita. Meskipun dua perkara ini boleh dikatakan isu lapuk 
dalam dunia kesarjanaan Islam bahkan terlalu banyak kajian ditulis 
berkenaannya, tetapi saya tidak teragak-agak untuk melibatkan diri 
dalam polemik ini. Ini adalah kewajipan. Setiap orang yang mengetahui 
kebenaran dan mampu menegakkan mesti melakukannya dan perlu 
bersungguh mempertahankannya. 

Sesungguhnya, umat Muhammad tidak akan sesekali boleh bersepakat 
dalam kesesatan. Hanya dengan membangkitkan golongan yang 
menerangkan dan membela kebenaran sahajalah prinsip ini akan terus 
terpelihara. Jadi, usah gundah-gulana apabila melihat perbalahan 
sesama cendekiawan kerana persengketaan itu sengaja diwujudkan 
demi maslahat ummah sejagat. 

Dalam risalah ini, saya mempertahankan pendapat jumhur ulama dalam 
masalah muzik dan pendapat saya sendiri yang menghampiri pendapat 
jumhur dalam masalah nyanyian wanita sebagai menolak pandangan Dr. 
Asri yang kesalahannya dilihat terlalu ketara. Pandangan beliau ternyata 
bercanggah dengan usul dan kaedah berinteraksi dengan al-Quran dan 
sunnah baik dari sudut usitl al-fiqh dan bahasa. Malah, beliau 



diperhatikan cuba memanipulasikan riwayat hadis untuk kepentingan 
mazhabnya. 

Saya tidak mempunyai masa yang cukup untuk memanjangkan 
perbicaraan. Jika tidak, banyak lagi hujah yang dapat saya sertakan. 
Banyak ]ugafawa'id yang berkaitan yang tidak dapat disebut. Sekiranya 
ada bangkangan, insya-Allah saya akan panjangkan lagi perbahasan ini. 

Wallahualam. 

Ibnu Anas al-Kutawi, 

20 Julai 2013 bersamaan dengan 11 Ramadhan 1434 H, 

Kedai Buloh, Kota Bharu, Kelantan. 



Mukadimah 

Segala puji dipersembahkan kepada Tuhan pemilik sekalian alam 
bersama iringan doa semoga Allah berselawat dan mengucapkan salam 
ke atas utusan-Nya yang akhir dan ahli bait baginda. 

Ammabakdu, sesungguhnya ulama pewaris nabi. Nabi sudah pergi, 
wahyu sudah berhenti. Hanya ulama sebagai pengganti. Mereka guru 
umat mengenal agama Allah. Abad berganti abad, mereka tidak pernah 
rebah. Setia mengajar umat kitab Allah dan sunnah Rasulullah. 

Namun, mereka bukan nabi. Ulama tidak maksum. Tidak diragui 
keikhlasan dan kejujuran mereka. Tetapi, mereka manusia biasa. Kadang 
kala terlupa, ada tika teralpa. Itu perkara biasa. Sepanjang 14 kurun ini, 
tidak pernah ada seorang pun ulama yang diakui tidak pernah 
melakukan kesilapan. Tidak pernah ada. Oleh sebab itu, dunia keilmuan 
Islam dipenuhi kitab-kitab yang ditulis untuk tegur-menegur dan betul- 
membetulkan sesama mereka. Tujuannya, supaya kesilapan itu 
diperbetulkan atau tidak dijadikan pegangan oleh orang lain. 

Prof. Madya Dr. Mohd Asri Zainul Abidin seorang ulama, bukan nabi. 
Ertinya, beliau seperti ulama-ulama lain yang melakukan kesilapan. 
Kerana beliau telah terlanjur, maka tugas kita menegur. Antara 
kesilapan beliau ialah mengharuskan muzik dan nyanyian wanita 
merdeka. Disebabkan kesilapan ini barah dan boleh menjadi parah 
ditambah pula dengan orangnya yang terkenal dan berpengaruh besar, 
saya berasa sesuatu perlu dilakukan. Dengan itu, dengan izin Allah saya 
digerakkan untuk menulis risalah Membetulkan Pandangan Prof. Madya 
Dr. Asri Tentang Hukum Muzik dan Nyanyian Wanita. 

Sebenarnya, risalah ini adalah jawapan khusus kepada beberapa 
pandangan beliau dalam artikel beliau yang bertajuk 'Hukum Hiburan 
dan Nyanyian'. Artikel tersebut telah diterbitkan di dalam laman 
sesawang beliau yang saya kira berpengaruh besar kepada masyarakat 
awam yang mengikuti beliau. Oleh sebab itu, kesilapan-kesilapan Dr. 
Asri dalam fatwa ini perlu diperbetulkan sesegera yang mungkin. Cuma, 



bukan niat saya yang utama untuk menegur Dr. Asri yang berpangkat 
profesor madya melalui makalah sebegini. Bahkan, saya 
menyasarkannya kepada orang awam supaya mereka tidak terpengaruh 
dengan pandangan yang silap itu. 

Adapun Dr. Asri, sudah pasti beliau inginkan kajian yang mendalam. 
Beliau boleh merujuk terus kepada dua kitab kontemporari, al-Radd 'ald 
al-Qaraddwi wa al-Juday' wa al-Thaqafi oleh Syeikh 'Abd Allah Ramadan 
Musa dan Ahkam al-Duff fi al-Fiqh al-Islami; Dirdsah Fiqhiyyah 
Muqdranah, tesis sarjana oleh Maryam binti Wali 'Ali Ahmad al-Hakami 
yang diharapkan mampu mengubah ijtihad beliau dalam isu ini. Amin. 

Sekian mukadimah. 



Bab Satu: 
Meneliti Artikel Dr. Asri 'Hukum Hiburan dan Nyanyian' 

Jawapan Dr. Asri di bawah tajuk 'Hukum Hiburan dan Nyanyian' ditulis 
sempena soalan seorang pemuda dari Kedah yang berbunyi: 

Assalamualaikum Dr. Asri, saya kebelakangan ini mula minat 
dengan agama. Saya teringin menjadi seorang Muslim yang 
baik Cumanya masalah saya ialah saya terlalu gemar menyanyi. 
Kawan saya seorang yang kuat agama selalu menegur saya, 
katanya nyanyian adalah muzik syaitan. Saya cuba mengubah, 
tetapi kadang-kala saya menyanyi juga sebab terbiasa. Saya 
rasa susah nak buang tabiat ini, apa nasihat Dr. kepada saya? 

Dr. Asri pun menjawab dengan jawapan yang agak panjang. Kebanyakan 
kandungannya tentang pandangan umum Islam terhadap hiburan. 
Dalam artikel tersebut beliau menyelitkan pandangan tentang hukum 
muzik dan nyanyian wanita. Saya tidak rasa perlu melampirkan 
kesemuanya di sini. 1 Tambahan pula, kebanyakan yang disebut 
dipersetujui bersama - walaupun memerlukan perincian. 

Melalui risalah ini, saya cuma ingin membetulkan pandangan beliau 
tentang dua perkara sahaja, iaitu hukum muzik dan nyanyian wanita. 
Saya tahu beliau seorang yang berilmu dan berpengetahuan luas tentang 
isu ini. Khilafiah yang berlangsung tentang masalah muzik khususnya 
pasti sudah dihadamkan. Tetapi, manusia tetap manusia. Beliau nyata 
tersilap sehingga mengharuskan muzik dan wanita bernyanyi di 
hadapan lelaki ajnabi. Tidak cukup dengan itu, malah beliau 
mempertahankan pendapat yang silap itu dan menggelarkan lawan 
dengan gelaran-gelaran yang tidak sepatutnya. Kata beliau: 

Ada sesetengah pandangan yang agak ketat dan 'tidak luas' 
terutama sebahagian mereka yang beraliran Salatl yang 
mengehadkan hiburan hanya pada hari raya sahaja atau dengan 



Artikel tersebut boleh dirujuk melalui pautan http://drmaza.com/himpunan_fatwa/? 
p=60. 

bentuk kompang tertentu sahaja. Mereka memahami hadis- 
hadis ini secara literal. 

Saya tidak mahu menjawab pelabelan dengan pelabelan yang baharu di 
sini. Lagipun, memang benar apa yang dikatakan beliau. Pandangan 
yang mengharamkan semua alat muzik selain kompang dalam majlis- 
majlis tertentu adalah pandangan yang sempit. Jumud atau kolot 
barangkali. Tapi, bukan sempit atau luas yang kita cari. Kita cari 
pandangan yang benar. Itu perintah Allah. Sesempit mana pun 
pandangan, kalau sudah ketetapan daripada Allah, itu yang kita ambil. 

Ayuh kita bina persefahaman di atas asas ini. Memilih pendapat bukan 
berdasarkan hawa nafsu kita, tetapi berdasarkan dalil. Jadi, apa gunanya 
menghina orang sebagai literal atau liberal kalau pendapat yang mereka 
bawa adalah pendapat yang benar. Lainlah kalau Dr. Asri berpendapat 
boleh memilih mana-mana pendapat asalkan pendapat ulama. Kalau 
begitu, mudah sahaja. Tutup buku, kita bicarakan hukum taqlid, talfiq, 
ittiba', dan tatabbu' rukhas pula. 

Duga hati, perbincangan lengkap tentang hukum muzik dan nyanyian 
wanita ini memerlukan ratusan halaman untuk dihabiskan. Jadi, saya 
akan cuba meringkaskan perbincangan ini seringkas-ringkasnya dengan 
sekadar menjawab hujah-hujah balas Dr. Asri. Hujah-hujah pihak saya 
sebagai pencadang sudah saya kumpulkan di dalam risalah Ithbat 
Tahrim al-Ma'azif, tidak perlulah diulangi di sini. 

Dr. Asri pun pasti pernah membaca dalil-dalil itu. Tetapi, malangnya 
beliau mendapatinya daripada kitab-kitab Syeikh Yusuf al-Qaradawi, 
gurunya seperti al-Haldl wa al-Hardm, Fiqh al-Ghind' wa al-Musiqd, atau 
dalam Fatdwd Mu'dsirah yang disertai hujah-hujah balas daripada pihak 
beliau yang mempesonakan orang-orang alim dan jahil. Akhirnya, beliau 
dengan mudah dipengaruhi. Tidak mengapa, semoga jawapan balas 
yang terkandung dalam risalah ini dapat membuka mata beliau seluas- 
luasnya. Amin. 

Sekian bab satu. 



Bab Dua: 
Kefahaman Silap Tentang Hadis 'A'ishah RA dan Pembetulan 

Kata Dr. Asri: 

2. Dalam hadis Umm al-Mu'minin 'A'ishah RA: bahawa pada 
hari raya Fitri atau Adha, Abu Bakr masuk ke rumahnya (rumah 
'A'ishah) dan Nabi SAW berada di sisinya. Ketika itu ada dua 
penyanyi wanita sedang menyanyi mengenai kebanggaan Ansar 
pada hari Bu'ath (peperangan antara 'Aws dan Khazraj). Abu 
Bakr berkata: suara syaitan (sebanyak dua kali). Nabi SAW 
bersabda: biarkan mereka wahai Abu Bakr! Setiap kaum ada 
hari raya dan sesungguh hari ini adalah hari raya kita. (Riwayat 
al-Bukhari dan Muslim). 

Dalam riwayat Muslim yang lain menyatakan mereka 
memukul gendang sebagai alatan muzik iringan nyanyian 
mereka. Hadis ini menunjukkan sikap lunak Nabi SAW yang 
tidak melarang hiburan dalam bentuk nyanyian sekalipun 
berlaku dalam rumah baginda. Nabi s.a.w tidak bersikap keras 
mengenai hiburan seperti sesetengah mereka yang 
menggunakan nama agama untuk membanteras hiburan habis- 
habisan. Bantahan Abu Bakr ditolak oleh Nabi SAW secara 
berhikmah. 

Ada sesetengah pandangan yang cuba menyatakan 
bahawa Nabi SAW tidak menolak dakwaan Abu Bakr bahawa 
nyanyian suara syaitan, cumanya hanya diizinkan disebabkan 
hari raya. Penghujahan seperti ini tidak kukuh. Sebabnya, 
apakah jika nyanyian suara syaitan maka pada hari raya ia tidak 
menjadi suara syaitan lagi dan selepas itu kembali menjadi 
suara syaitan semula?! Atau apakah pada hari raya maka suara 
syaitan dibenarkan? Cukuplah dengan teguran Nabi SAW itu 
sebagai satu bantahan umum atas kenyataan Abu Bakr. Suara 
syaitan sepatutnya bukan dikaitkan dengan hari dan waktu, 
tetapi dengan isi kandungan! 

Dalam kata-kata tersebut, dapatlah disimpulkan bahawa Dr. Asri 
menjadikan hadis 'A'ishah RA 2 sebagai dalil keharusan bermain dan 
mendengar muzik. Ini jelas dalam kata-kata beliau, 'dalam riwayat 
Muslim yang lain menyatakan mereka memukul gendang sebagai alatan 
muzik iringan nyanyian mereka'. Bagi beliau, keharusan ini adalah 
secara umum, tidak terikat dengan sebarang waktu sebagaimana 
pendapat jumhur ulama. Selain itu, dalam kata-kata tersebut dikesan 
bahawa beliau mengharuskan nyanyian wanita. Hal ini kerana beliau 
menterjemahkan hadis sebagai: ... ketika itu ada dua penyanyi wanita 
sedang menyanyi... 



*** 



Untuk mengelakkan kekeliruan, diperjelaskan bahawa Dr. Asri merujuk 
hiburan dalam hadis di atas sebagai nyanyian perempuan dewasa yang 
disertai dengan alat muzik. Ini di sisi beliau. Sebenarnya, hiburan 
tersebut hanyalah nyanyian perempuan yang masih kecil yang disertai 
dengan paluan kompang. Itulah sebab berkemungkinan berlaku 
perbezaan dalam penjelasan Dr. Asri dan penjelasan saya tentang 
hiburan tersebut. 



Beliau menghujah jumhur ulama yang mengatakan keizinan Rasulullah 
SAW kepada mereka untuk berhibur dengan nyanyian tersebut 
disebabkan hari raya dengan mengada-adakan soalan sinis, apakah jika 
nyanyian suara syaitan maka pada hari raya ia tidak menjadi suara 
syaitan lagi dan selepas itu kembali menjadi suara syaitan semula, atau 
apakah pada hari raya maka suara syaitan dibenarkan? 

Sebenarnya, jawapan yang beliau berikan ini langsung tidak 
mencerminkan keperibadiannya sebagai seorang fakih. Beliau sendiri 
tahu dalam keadaan-keadaan tertentu sesuatu perkara yang asalnya 



Hadis yang diterjemahkan oleh Dr. Asri daripada riwayat al-Bukharl dalam Kitab 
Manaqib al-Ansar, Bab Maqdam al-Nabl salla Allah 'alay-hi wa-sallam wa-Ashabi-hi al- 
Madlnah, no. 3931. 

haram boleh berubah menjadi harus. Itu namanya rukhsah. Tidak perlu 
Dr. Asri dengan penuh sindiran mengajukan soalan sebegitu. 

Baik, saya ingin bertanya kepada Dr. Asri, betulkah Rasulullah SAW ada 
mengatakan melihat perempuan secara bernafsu itu namanya 'zina 
mata'? Pada masa yang sama, baginda sendiri mengizinkan orang yang 
ingin meminang untuk melihat perempuan. Jadi, mengapa anda tidak 
menimbulkan persoalan, adakah jika memandang perempuan itu zina 
mata maka pada waktu meminang, tidak menjadi zina mata dan selepas 
itu, kembali menjadi zina mata semula, atau adakah pada waktu 
meminang maka zina mata itu dibenarkan? Mengapa tidak, wahai Dr. 
Asri?! 

Bertakwalah kepada Allah, anda sedang mempersoalkan syariat Allah. 



Sewaktu masih di bangku persekolahan, saya membayangkan setiap 
mufti adalah seorang yang sangat faham tentang agama. Usah 
dibicarakan tentang ilmu fikah atau usulnya, pasti seorang mufti awal- 
awal lagi menguasainya. Namun, setelah dewasa, tahulah saya bahawa 
semua itu hanya dogeng semata. Banyak pemegang ijazah kedoktoran 
dalam bidang agama pun bercakap sesedap rasa. Tidak tahu bahasa 
Arab, usul ilmu hadis, kaedah-kaedah fikah, dan disiplin-disiplin yang 
wajib diketahui oleh seorang ahli agama. Apa yang Dr. Asri kali ini 
nampaknya menyerlahkan lagi kebenaran ini. 

Di sisi Dr. Asri hadis tersebut tidak menunjukkan kekhususan hari raya 
sebagai 'illah keharusan berhibur dengan nyanyian disertai dengan 
muzik bahkan keharusannya melampaui waktu-waktu lain. Ini jelas 
bertentangan dengan ilmu usitl al-fiqh. Dalam hadis tersebut, Rasulullah 
SAW bersabda kepada Abu Bakr RA yang menyifatkan nyanyian yang 

disertai dengan paluan kompang di sisi baginda sebagai 'serunai 
syaitan' 3 dengan katanya: 

£#i iIa ijjlp 013 1% r ji ^J oi j& d 15 u4^s 

Terjemahan: biarkan mereka wahai Abu Bakr. Sesungguhnya setiap 
golongan ada hari raya dan sesungguhnya hari raya kita hari ini. 

Di sisi ulama-ulama usuliyyiin, o\ adalah lafaz sarih bagi talil. Sebahagian 
mereka pula berpendapat, lafaz tersebut adalah ima' sahaja. 4 Walau 
bagaimanapun, kesemua mereka bersepakat mengatakan lafaz ini 
menunjukkan talil. Ini bermakna, 'sesungguhnya setiap golongan ada 
hari raya dan sesungguhnya hari raya kita hari ini' adalah 'illah 
diharuskan hiburan seperti yang disebutkan. 

Dalam riwayat lain disebutkan pula dengan lafaz: 

Jt fi5i \tS\ &kj ^ \€\ 14JU Ji i$! \j U^pS 

Terjemahan: biarkan mereka wahai Abu Bakr kerana sesungguhnya ini 
adalah hari raya dan hari raya itu adalah hari Mina. 5 

Dalam riwayat ini, keadaan menjadi lebih jelas. Lafaz yang digunakan 
adalah cjf yang merupakan gabungan dua huruf yang masing-masing 
menunjukkan 'illah apabila bersendirian, apatah lagi ketika bersama. 6 
Saya rasa kalau Dr. Asri mengambil riwayat ini menggantikan riwayat 
yang disebutnya, pasti agak payah baginya menterjemahkan <44* dengan 
selain 'kerana...' Dengan itu, sukar pula untuknya mentakwilkan 'kerana' 



Terjemahan yang tepat untuk J^>j? yang disebut dalam hadis ialah 'serunai' atau 
'seruling'. Dr. Asri pula menterjemahkannya sebagai 'suara'. [Lihat: Kamus Besar Arab- 
Melayu Dewan (2006), Kuala Lumpur: Dewan Bahasa dan Pustaka; hal. 1042] 

Lihat: Mabdhith al-lllah fi aI-Qiyas 'irtd al-Usuliyyin oleh Dr. 'Abd al-Haklm 'Abd al- 
Rahman al-Sa'dI; Beirut: Dar al-Basha'ir al-Islamiyyah; 1430 H; hal. 355-357. 

Diriwayatkan oleh al-Bukharl dalam Kitab al-'Idayn, Bab Idha Fatahu al-'Id Yusalll 
Rak'atayn, hadis no. 987. 

Kata Dr. 'Abd al-Haklm 'Abd al-Rahman al-Sa'dI: aku mengatakan bahawa contoh- 
contoh yang di dalamnya digabungkan antara <-i dengan u! boleh dikatakan sebagai dua 
iaitu menunjukkan 'illah jika merujuk kepada u! dengan baris bawah sebagaimana 
pendapat jumhur usuliyyun dan ima ' dengannya jika merujuk kepada <J kerana majoriti 
mereka mengatakan bahawa ta'lil dengan <-• sebenarnya termasuk dalam bab ima'. 
[Mabahith al-'lllah ff aI-Qiyas 'ind al-UsuIiyyin; op. cit; hal. 367] 

sebagai selain daripada 'illah. Tetapi, kalau diterima sebagai 'illah pun, 
pasti beliau akan mengatakan 'illah yang sebenar adalah suasana 
gembira, bukan hari raya. Malangnya, kalau beliau mengatakan itu, saya 
akan cepat-cepatbertanya: kalau suasana sedih pula bagaimana?! 

Nampaknya, Dr. Asri cuba mengabaikan alasan yang diberikan oleh 
Rasulullah SAW berkaitan hari raya. Seolah-olah hadis tersebut 
berbunyi 'biarkan mereka wahai Abu Bakr' sahaja dan 'sesungguhnya 
setiap golongan ada hari raya dan sesungguhnya hari raya kita hari ini' 
tidak wujud. Kalau tidak, mengapa beliau tergamak mengatakan: ada 
sesetengah pandangan yang cuba menyatakan bahawa Nabi SAW tidak 
menolak dakwaan Abu Bakr bahawa nyanyian suara syaitan, cumanya 
hanya diizinkan disebabkan hari raya. Penghujahan seperti ini tidak 
kukuh. Kononnya. 

Tidak kukuh kerana apa? Menurutnya, tidak masuk akal 'serunai 
syaitan' boleh menjadi harus pada hari raya dan kembali menjadi haram 
selepas hari raya. Saya rasa, kalau begitulah hujahnya, alamatnya solat 
boleh dijamakkan setiap masa dengan alasan, mustahil solat boleh 
dijamakkan pada ketika bermusarir tetapi tidak boleh ketika bermukim. 
Sungguh, alasan yang sungguh melucukan. 



Selepas menafikan hari raya sebagai sebab keizinan Rasulullah SAW, 
beliau menegaskan bahawa nyanyian menjadi haram hanyalah 
disebabkan kandungannya. Katanya, suara syaitan sepatutnya bukan 
dikaitkan dengan hari dan waktu, tetapi dengan isi kandungan! 

Pada siang Ramadan, seorang lelaki masuk ke dalam rumah dan 
mendapati anak perempuannya sedang makan di samping isterinya. 
Lelaki tersebut memarahi anaknya. Si isteri menghalang dengan berkata 
"biarkan dia. Hari ini dia datang bulan." Bagi Dr. Maza, dalam situasi ini, 
sebab isterinya membenarkan anak gadisnya makan adalah kerana 
makanannya tidak mengandungi benda-benda yang diharamkan. Lelaki 
tersebut tidak sepatutnya marah hanya disebabkan anaknya tidak 

berpuasa, tetapi kerana kandungan makanan. Apabila kandungan 
makanan halal, bolehlah dimakan walaupun pada siang bulan Ramadan. 

Begitulah bagaimana Dr. Asri menganalisis nas. Sebenarnya, orang yang 
waras akan mengatakan seperti yang dikatakan oleh Dr. Asri tetapi 
hanya apabila hadis tadi berbunyi: biarkan mereka kerana syair yang 
mereka nyanyikan tidak salah; bukan berbunyi: biarkan mereka kerana 
hari ini hari raya. 



*** 



Berkenaan nyanyian wanita, Dr. Asri seperti yang disebutkan tadi tidak 
menganggapnya sebagai satu perkara mungkar, bahkan halal. Boleh jadi 
beliau akan menggalakkannya sebagai satu sunnah Rasulullah SAW 
dalam bentuk taqrir. 

Hal ini demikian kerana beliau menterjemah hadis sebagai '... ketika itu 
ada dua penyanyi wanita sedang menyanyi...' sedangkan ini tidak boleh 
ditakwilkan lagi, begitu jelas menunjukkan pendapat beliau dalam 
masalah ini. Bukan 'dua orang hamba perempuan' yang disebutkan, 
bahkan 'dua penyanyi wanita'. Dengan kata lain, beliau seolah-olah 
menggambarkan dua orang wanita merdeka sedang menyanyi-nyanyi di 
dalam rumah Rasulullah SAW. Adakah ini gambaran yang benar 
sehingga dapat disabitkan keharusan berhibur dengan nyanyian wanita 
merdeka di dalam syariat Islam? 

Jawapannya, tidak. 'Penyanyi wanita' adalah terjemahan yang diada- 
adakan. Terjemahan yang sepatutnya adalah 'hamba perempuan' atau 
'hamba wanita'. Paling tidak, disebut 'penyanyi wanita daripada 
kalangan hamba'. Ini bermakna, hanya perempuan daripada golongan 
hamba sahaja yang dibenarkan mempersembahkan nyanyian pada hari 
raya dan majlis perkahwinan. 

Apa yang tersebar di seluruh dunia pada hari, kemunculan penyanyi- 
penyanyi wanita merdeka adalah perkara mungkar. Islam tidak pernah 
meredainya walaupun wanita-wanita itu berpurdah litup sekalipun. 

Saya tidak tahu adakah Dr. Asri dan gurunya, Syeikh al-Qaradawi juga 
begitu atau tidak. Yang jelas, al-Qaradawi mengaku beliau menikmati 
nyanyian artis-artis wanita Arab yang terkenal. 

Kali ini, kesilapan yang dilakukan oleh Dr. Asri adalah kesilapan yang 
tidak boleh dibayangkan boleh dilakukan oleh seorang yang berijazah 
kedoktoran dalam bidang agama. Hal ini demikian kerana hadis yang 
diterjemahkannya mempunyai perkataan qaynatan, bukan 
mughanniyatan: dua penyanyi wanita. Qaynatan adalah muthanna bagi 
perkataan qaynah yang bermaksud hamba perempuan. 

Kata al-Khalil bin Ahmad (170 H) 7 dan muridnya, al-Layth bin al- 
Muzaffar 8 9 : 

Qayn dan qaynah: hamba lelaki dan hamba perempuan. 

Pengarang al-Jarathim 10 , al-Jawhari (393 H) 11 , dan lain-lain pula 
mengatakan: 

Qaynah: hamba perempuan penyanyi atau tidak. 

Ini bermakna, qaynah sebenarnya semata-mata hamba perempuan. 
Tidak ada kaitan dengan menyanyi atau tidak. Walau bagaimanapun, 
qaynah digunakan untuk hamba perempuan yang menyanyi sebelum 
meluas digunakan untuk penyanyi wanita merdeka. Tetapi, apa yang 
jelas, qaynah di dalam hadis adalah hamba perempuan yang pandai 
menyanyi. Menyatakan qaynah sebagai wanita merdeka tidak boleh 
diterima sama sekali. 



Kitab aI-'Ayn Murattaban 'ala HuruJ aI-Mu'jam; Beirut: Dar al-Kutub al-'Ilmiyyah; 
1424 H; jil. 3, hal. 445, 

Tarikh beliau meninggal tidak diketahui. 

Lihat: Tahdhib al-Lughah oleh al-Azhari (370 H); al-Mu'assasah al-Misriyyah al- 
'Ammah; tanpa tahun; jil. 9, hal. 320. 

Kitab al-Jarathim al-Mansub Ii-'Abd Allah ibn Muslim ibn Qutaybah; Damsyik: Wizarah 
al-Thaqafah fi al-Jumhuriyyah al-'Arabiyyah al-Suriyyah; 1997 M; jil. 1, hal. 381. 

Al-Sihah Taj al-Lughah wa-Sihah aI-'Arabiyyah; Beirut: Dar al-'Ilm li-al-Malayln; 1990 
M;jil. 6,hal. 2186. 

Al-Azhan ketika menjelaskan kata-kata al-Layth bahawa orang awam 
menamakan penyanyi perempuan sebagai qaynah berkata: 

Sesungguhnya penyanyi perempuan dipanggil qaynah 
sekiranya bernyanyi menjadi kebiasaan baginya dan ini adalah 
amalan hamba-hamba perempuan, bukan wanita-wanita 
merdeka. 12 

Saya tahu di mana letaknya asas terjemahan Dr. Asri. Asasnya adalah 
kitab-kitab syarah hadis seperti Fath al-Bari dan 'Umdah al-Qari yang 
memberikan makna 'penyanyi perempuan' kepada qaynah. Saya tetap 
tidak akan memaarkan Dr. Asri atas kesilapan ini kerana tiga sebab. 
Pertama, mereka secara zahirnya tidak memaksudkan penyanyi 
perempuan itu wanita merdeka. 

Kedua, kamus-kamus bahasa Arab terdahulu jelas-jelas menunjukkan 
perkara ini. Setahu saya Dr. Asri mempunyai ijazah sarjana muda dalam 
bidang bahasa Arab. Agak aneh Dr. Asri boleh terlepas pandang. Bahkan, 
kalau Dr. Asri bersungguh-sungguh dalam mencari kebenaran, 
sebahagian kitab syarah hadis pun sudah mencukupi. 

Imam Abu al-'Abbas al-Qurtubi (656 H) dalam syarahnya ke atas Sahih 
Muslim yang merupakan salah sebuah kitab masyhur mengatakan: 

Qaynah: hamba perempuan penyanyi atau tidak. Memang silap 
orang yang menyangkanya 'penyanyi perempuan' sahaja. 13 

Ketiga, Dr. Asri pun sebagai seorang yang terkenal dengan ketokohan 
dalam bidang hadis pasti tahu bagaimana hendak mentafsirkan hadis 
iaitu hadis dengan hadis, riwayat dengan riwayat. Tersangat pelik, Dr. 
Asri boleh berpada dengan satu riwayat sahaja untuk menjelaskan hadis 
tersebut padahal riwayat-riwayat lain terlalu banyak. 



Tahdhib al-Lughah; op. cit. 

AI-Mufhim li-ma Ashkala min Talkhis Kitab Muslim; Damsyik: Dar Ibn Kathlr; 1417 H; 
jil. 2, hal. 533. 

Qaynatdn dalam riwayat-riwayat lain disebut sebagai jariyatan. Ada 
riwayat menambah, min jawari al-Ansar. u Dalam riwayat Ibnu Ishaq 
secara 'an'anah pula menyebut, jariyatan li-'Abd Allah ibn Salam. 15 Ini 
sedikit sebanyak menyokong kenyataan bahawa qaynatan adalah 
hamba. 

Setepatnya, qaynah dan jariyah perlu diserasikan. Jariyah mempunyai 
tiga maksud: hamba perempuan, kanak-kanak, dan gadis jika merujuk 
kepada manusia seperti dalam hadis tersebut. Makna qaynah tidak boleh 
bercanggah dengan makna jariyah malah jika ada makna yang bertindih 
maka itulah yang paling tepat. Merujuk kepada pengertian qaynah 
semata-mata bererti menarikan kewujudan;'dr/ya/2. Maka sesungguhnya, 
al-i'mdl awld min al-ihmdh menggunakan kedua-dua lebih baik daripada 
menggugurkan salah satu. 

Qaynah dalam kamus-kamus bahasa Arab merujuk kepada hamba, 
penyanyi, dan jurusolek Tidak ada padanan makna dengan jdriyah 
kecuali satu iaitu hamba. Maka, qaynatdn dalam hadis tersebut dengan 
bantuan riwayat jdriyatdn difahami merujuk kepada hamba perempuan 
atau setidak-tidaknya penyanyi perempuan daripada golongan hamba. 
Semata-mata 'penyanyi perempuan' adalah terjemahan yang sukar 
diterima kerana membelakangkan maksud hamba yang tersirat dalam 
makna kedua-dua perkataan. 

Sebenarnya pandangan ini bukan semata-mata berdasarkan kaedah 
berkenaan. Dalam hadis-hadis dan dthdr lain juga perempuan yang 
menyanyi atau memainkan gendang senantiasa dikaitkan dengan 
perhambaan - sama ada dengan menyandarkannya kepada seorang tuan 
atau menyebutkan pembelian atau penghadiahan. Ini adalah bukti yang 
sangat kuat berdasarkan pengamatan yang menyeluruh, bukan berpada 
dengan satu hadis yang dilihat dari satu riwayat dan makna sahaja. 



Diriwayatkan oleh al-Bukharl dalam Kitab al-'Idayn, Bab Sunnah al-'Idayn li-Ahl al- 
Islam, hadis no. 952; dan Muslim dalam Kitab Salat al-'Id, Bab al-Rukhsah fl al-Ladhl La 
Ma'siyah fl-hi fl Ayyam al-'Id, hadis no. 892. 

Diriwayatkan oleh al-Sulaml di dalam aI-Arba'm fi aI-Tasawwuf, hadis no. 39. 

Walau bagaimanapun, pandangan yang masyhur dalam kalangan ulama 
berbeza daripada apa yang disebutkan. Mereka mengatakan perempuan 
yang sudah baligh tidak dibenarkan menyanyi di hadapan lelaki ajnabi 
sama sekali tidak kira merdeka atau sahaya. Oleh sebab itu, bagi mereka, 
perempuan dalam hadis tadi adalah kanak-kanak yang belum baligh. 
Mereka menentukan maksud jahyatan dalam hadis tersebut sebagai 
kanak-kanak perempuan. Antara yang mengatakan demikian dengan 
jelas ialah Imam Abu 'Abd Allah al-Qurtubi (671 H) ketika menghuraikan 
p erihalc/ hulam dalam surah al-Kahf: 

... Kerana ghuldm bagi lelaki digunakan untuk orang yang belum 
baligh dan \awannya jdriyah bagi perempuan. 16 

Kata-kata ini kemungkinan diambil daripada guru beliau, Imam Abu al- 
'Abbas al-Qurtubi ketika mensyarahkan hadis tadi 17 yang diikuti pula 
oleh al-'Aym (855 H) 18 , al-Sayuti (911 H) 19 , al-Sindi (1138 H) 20 , dan lain- 
lain yang mengatakan bahawa: jariyah bagi perempuan seperti ghulam 
bagi lelaki. Kedua-duanya dikatakan kepada perempuan dan lelaki yang 
belum baligh. 

Imam Ibnu al-Jawzi (597 H) pula tampil dengan jawapan lain. Kata 
beliau: 

Zahir keadaan dua jdriyah ini adalah masih kecil kerana usia 
'Alshah pun masih kecil. 21 



A\-Jami' li-Ahkam al-Qur'an wa-al-Mubayyin li-ma Tadammanahu min al-Sunnah wa- 
Ay al-Qur'an; Beirut: Mu'assasah al-Risalah; 1427 H; jil. 13, hal. 331. 

Lihat: al-Mufhim li-ma Ashkala min Talkhis Kitab Muslim; op. cit; hal. 533. 

Lihat: 'Umdah al-Qari Sharh Sahih al-Bukhari; Beirut: Dar al-Kutub al-'Ilmiyyah; 1421 
H; jil. 6, hal. 389. 

Lihat: Sunan al-Nasa'i bi-Sharh al-Hafiz Jalal al-Din al-Sayuti wa-Hashiyah al-Imam al- 
Sindi; Aleppo: Maktab al-Matbu'at al-Islamiyyah; 1414 H; jil. 3, hal. 197. 

Lihat: Sunan al-Nasa'i bi-Sharh al-Hafiz Jalal al-DIn al-Sayuti wa-Hashiyah al-Imam al- 
Sindi; ibid; hal. 195. 
21 Talbis Iblis; Beirut: Dar al-Qalam; 1403 H; hal. 217. 

Tawjih ini sebenarnya diisyaratkan oleh Imam Abu al-Tayyib (450 H) 
dalam katanya; 

... Tetapi, Nabi SAW melarang Abu Bakr daripada bersikap terlalu 
keras dalam menegur dan untuk membiarkan kanak-kanak gembira 
pada hari yang merupakan hari kegembiraan. 

Pandangan yang mengatakan jariyatan masih kecil kerana 'A'ishah juga 
masih kecil sebenarnya kurang tepat kerana tidak ada qarmah yang kuat 
menunjukkan demikian apatah lagi terdapat bukti yang kuat 
menunjukkan 'A'ishah ketika berkahwin dengan Rasulullah SAW sudah 
remaja sebagaimana dapatan Syeikh Muhammad Habib al-Rahman al- 
Kandahlawi dalam kajiannya. Selain itu, mendakwa mereka kanak- 
kanak belum baligh sahaja seolah-olah menolak mereka sebagai hamba. 
Jika benar begitu, pendapat ini boleh dianggap silap. Bahkan, paling 
kurang, jariyatan sepatutnya diertikan dengan hamba perempuan yang 
belum baligh sebagai meraikan kewujudan riwayat qaynatan. 

Tetapi, saya rasa mereka tidak sesekali mengatakan jariyatan hamba 
perempuan yang belum baligh kerana mereka tidak menyebut langsung 
tentang hamba. Lebih-lebih lagi, ada antara mereka yang memberikan 
petunjuk jelas berkenaan hal ini. Al-'Ayni misalnya, setelah 
menyebutkan bahawa jariyatan belum baligh menyatakan pula: 

Di dalamnya, harus mendengar suara jdriyah bernyanyi 
walaupun bukan hamba kerana baginda tidak melarang Abu 
Bakr mendengarnya... 23 

Ini menunjukkan beliau berpendapat jariyatan dalam hadis tadi bukan 
hamba. Itu pun kalau beliau tidak bermaksud menyebut '... bukan hamba 
sendiri...' Walau bagaimanapun, pendapat ini lebih baik kerana tetap 
melarang perempuan merdeka yang baligh bernyanyi. Kesimpulan yang 
mengatakan jariyah dalam hadis tadi tidak sesekali berkemungkinan 



22 A1-Radd 'ald Man Yuhibbu al-Ghina'; Tanta: Dar al-Sahabah; 1410 H; hal. 55. 
Lihat: 'Umdah aI-Qari Sharh Sahih al-Bukhari; op. cit; jil. 6, hal. 394. 

bermaksud wanita merdeka ditegaskan juga oleh Syeikh 'Abd al- 
Rahman al-Suhaym yang berkata dalam salah satu fatwa beliau: 

Walau bagaimanapun, kata-kata 'Alshah RA 'dan di sisi saya 
ada jdhyatdn' dapat ditafsirkan dengan dua makna tetapi tidak 
ada di dalamnya sesuatu yang dapat difahami menyatakan 
mereka berdua adalah perempuan merdeka yang sudah 
baligh. 24 

Saya sebenarnya tidak dapat mengecam dengan baik apa pendapat 
ulama-ulama lain yang tidak menyebutkan secara jelas siapa jariyatan di 
sisi mereka. Ada kemungkinan bagi mereka, jariyatan adalah hamba 
perempuan - sama seperti pendapat yang saya pilih. Itulah sebab 
mengapa saya hanya memanggil pendapat tadi sebagai pendapat 
masyhur sahaja. Namun begitu, mazhab alim-ulama terdahulu tidak 
sesekali meredai pendapat yang diada-adakan oleh ulama-ulama 
mutakhir yang diikut oleh Dr. Asri ini. Bahkan, Imam Ibnu Hazm (456 H) 
yang menjadi tokoh ulama yang memperjuangkan keharusan muzik pun 
mengharamkan nyanyian wanita. Kata beliau: 

... Oleh sebab itu, Muslim diharamkan berhibur dengan 
mendengar alunan (suara) wanita ajnabi... 25 

Begitu juga Imam al-Ghazali (505 H), sungguhpun beliau terkenal 
dengan pendapatnya tentang keharusan mendengar nyanyian, tetapi 
beliau dengan jelas mengatakan bahawa nyanyian menjadi haram 
apabila: 

... Penyanyi adalah perempuan yang tidak dihalalkan untuk 
dilihat dan dibimbangkan timbul ntnah apabila 
mendengarnya... Ini haram kerana ditakuti timbul fitnah... Suara 
wanita ketika tidak bernyanyi tidak aurat... 26 



24 



25 



26 



http://al-ershaad.net/ vb4/showthread.php?t=1590. 

Tawq al-Hamamah; Damsyik: Maktabah 'Arafah; tanpa tahun; hal. 123-124. 

Ihya' 'Ulum al-Din; Kaherah: Dar al-Sha'b; tanpa tahun; jll. 6, hal. 1143. 

Hakikatnya, tidak ada dalil yang mengecualikan nyanyian wanita 
merdeka yang dewasa daripada perkara-perkara yang diharamkan 
dipersembahkan kepada lelaki. Sesungguhnya, al-mar'ah 'awrah: wanita 
itu aurat. 

Abu Bakr RA sendiri mengamalkan kaedah ini sehingga beliau 
menganggap nyanyian wanita - bersama alat muzik - adalah haram 
secara mutlak sehinggalah diberitahu oleh Rasulullah SAW bahawa 
kemutlakan itu dikecualikan untuk hamba perempuan - dan kompang - 
pada hari raya. Maka, yang berbaki kekal di atas hukumnya yang asal 
sebagaimana kaedah, al-asl aWumum hattd ya'tiya dalil yukhassisuhu: 
asal adalah umum sehingga datang dalil mengkhususkannya. Inilah yang 
ditegaskan oleh Ibnu Hajar al-'Asqalani: 

Asalnya adalah menjauhi permainan dan hiburan serta 
mengehadkannya sekadar yang disebutkan oleh nas dari segi 
waktu dan keadaannya supaya kurang menyalahi asal. 27 

Tentang pendapat yang saya pilih, pendapat ini seperti yang disebutkan 
tidak masyhur seperti pendapat tadi. Akan tetapi, pendapat ini bukanlah 
pendapat baharu sehingga boleh dituduh menyalahi ijma' dimni. Hal ini 
demikian kerana terdapat dua bukti bahawa pendapat dipegang oleh 
sesetengah ulama terdahulu. 

Pertama, kata-kata Imam Abu al-Tayyib al-Tabari; 

Adapun mendengar nyanyian daripada wanita yang bukan 
mahram, murid-murid (atau ulama-ulama mazhab] al-Shafi'i 
mengatakan tidak harus sama sekali; sama ada secara terbuka 
atau di sebalik tabir, dan sama ada merdeka atau hamba. 28 

Daripada penjelasan beliau, difahami bahawa terdapat khilaf tentang 
nyanyian wanita yang merdeka dengan wanita sahaya. Ini bermakna, 



Fath al-Bari Sharh Sahih al-Bukhari; Riyadh: Dar al-Salam; 1421 H; jil. 2, hal. 571. 
AI-Radd 'ald Man Yuhibbu al-Ghina'; op. cit; hal. 27. 

terdapat ulama daripada mazhab lain yang mengharuskan nyanyian 
hamba perempuan. 

Kedua, Imam al-Ghazali dalam penolakannya terhadap larangan 
mendengar nyanyian dalam hadis 'sesungguhnya Allah mengharamkan 
qaynah serta mengharamkan jual-belinya, harganya, dan 
mengajarkannya' 29 menjelaskan; 

Adapun nyanyian jdriyah kepada tuannya tidak difahami 
keharamannya menerusi hadis ini. Bahkan, selain tuan pun 
boleh mendengarnya jika tidak menimbulkan titnah berdalilkan 
apa yang diriwayatkan dalam Sahihdn berupa nyanyian 
jdhyatdn di dalam rumah Alshah RA. 30 

Kenyataan beliau cukup jelas menunjukkan pendapat beliau iaitu 
keharusan hamba perempuan menyanyi dan memperdengarkan 
nyanyiannya kepada lelaki-lelaki ajnabi dengan syarat tidak 
mendatangkan ritnah. Jariyah yang beliau maksudkan sudah tentu 
bukan gadis atau kanak-kanak merdeka tetapi hamba perempuan. 
Perkara ini diisyaratkan dalam kata-kata 'nyanyian jariyah kepada 
tuannya'. Orang merdeka tidak mempunyai tuan. 

Beliau juga tidak memaksudkan;'dr/ya/j dengan hamba perempuan yang 
belum baligh. Istilah yang beliau gunakan, 'perempuan ajnabi' 
mengesahkan perkara ini. Hal ini demikian kerana semata-mata kanak- 
kanak tidak dipanggil ajnabi. Bahkan, amat ganjil jika beliau 
memaksudkannya dengan kanak-kanak, seolah-olah ada ulama yang 
mengharamkan nyanyian kanak-kanak perempuan. 

Walau bagaimanapun, mafhum mukhalafah daripada kata-kata 
'nyanyian perempuan ajnabi untuk orang-orang fasiq dan yang 
dibimbangkan ditimpa fitnah dengannya adalah haram' menunjukkan 



Da'if: diriwayatkan oleh al-Tabranl di dalam aI-Mu'jam al-Awsat, no. 4513, 6839, dan 
8541 daripada 'A'ishah RA. Rawinya, al-Layth bin Abii Sulaym da'If se\ain sanadnya 
mudtarib. 

Ihya' 'Ulum al-Din; op. cit; hal. 1148. 

23 



beliau berpendapat keharusan ini tidak terhad kepada hamba 
perempuan sahaja malah melampaui wanita-wanita merdeka dengan 
syarat bebas daripada ritnah. Namun, mafhum mukhalafah ini lemah 
kerana boleh diihtimalkan bahawa ajnabi itu merujuk kepada hubungan 
hamba perempuan dengan bukan tuannya memang tidak dianggap 
sebagai mahram. Lagipun, dalil yang digunakan beliau hanya 
menyebutkan jariyah. Tidaklebih daripada itu. 

Pada hakikatnya, saya yakin bahawa pendapat yang dipilih ini juga 
merupakan pendapat ramai ulama. Hanya sahaja saya tidak mempunyai 
hujah yang kuat untuk membuktikannya. Mereka ialah ulama-ulama 
yang memahami /dr/ya/2 dalam hadis 'A'ishah sebagai hamba perempuan 
sahaja; bukan hamba yang belum baligh. Bagi saya, mereka dapat 
dikenal pasti daripada diamnya mereka daripada mentakwilkan jariyah 
dengan makna kanak-kanak yang belum baligh dan jumlahnya terlalu 
ramai. Malangnya, diam itu juga menyebabkan pendapat mereka tidak 
masyhur dan ramainya seolah-olah sedikit bahkan tiada. 

Akhirulkalam 

Walhasil, fatwa Dr. Asri silap. Pertama, silap kerana mengharuskan 
muzik Kedua, kerana mengharuskan nyanyian wanita merdeka. 
Pendapat yang benar adalah pendapat yang mengharamkan muzik 
secara umum dengan mengecualikan kompang serta kaul yang melarang 
wanita bernyanyi sehingga didengari lelaki asing kecuali hamba pada 
hari raya dan majlis perkahwinan. 

Kesilapan dalam bentuk teori ini telah pun menjalar ke dalam dunia 
realiti. Pengikut-pengikut Dr. Asri ramai dan mereka pasti akan 
menuruti beliau. Akhirnya, berapa ramai kaki-kaki masjid terjebak ke 
dalam hiburan. Tiap-tiap ketika bersama lagu. Lagu, lagu, dan lagu. Lagu 
yang berunsurkan agama, dinamakannya 'nasyid'. Maka, berlambak- 
lambaklah nasyid di luar sana. Ramai yang ketagih. Seakan-akan Islam 
agama nasyid. Agama hiburan. 

Wanita tidak terkecuali, turut dilibatkan sama. Kalau dahulu hamba- 
hamba perempuan menjadi penghibur, sekarang anak-anak dara kawan 
pula. Dengan sedikit goyangan pada tubuh, menyanyilah gadis-gadis 
bertudung labuh dalam festival nasyid peringkat negeri di hadapan 
ustaz-ustaz bersongkok hitam. Tidak cukup dengan itu, wanita 
dibenarkan pula mengalunkan bacaan al-Quran di khalayak umum 
dengan suara yang mendayu-dayu. Entah, mungkin esok akan ada 
pertandingan azan dan iqamat kepada para Muslimah. 

Sebenarnya, Dr. Asri tidak dipersalahkan dalam hal ini semata-mata 
kerana mengikut pandangan Syeikh al-Qaradawi yang ganjil ini tetapi 
kerana beliau memilih untuk membutakan mata, terpesona dengan 
pendapat-pendapat beliau sehingga tidak mampu menilai yang mana 
benar yang mana tidak Pada hari ini, bukan Dr. Asri seorang sahaja yang 
terjebak dalam ketaasuban kepada manhaj taysir moden bawaan beliau, 
malah ramai lagi tokoh-tokoh lain terpalit sama. Di atas kertas, mereka 
menolak fanatik kepada tokoh dan aliran tetapi pada hakikatnya adalah 
sebaliknya. 

Saya faham, sebenarnya apa yang menyebabkan Dr. Asri tegar dengan 
pendiriannya yang condong ke arah al-Qaradawi dan taysir moden 
adalah kerana jasa sebahagian besar agamawan yang keterlaluan dalam 
bermazhab sampai membelakangkan roh Islam yang sebenar. Selain itu, 
hujahan orang kepada al-Qaradawi mendorong beliau untuk 
mempertahankan gurunya itu. Semakin disanggah, semakin dikasihi. 
Itulah secara psikologinya. Dr. Asri tidakboleh lari. Beliau manusia. 

Tambahan pula, rudud yang muncul dan sempat dibaca oleh beliau 
keterlaluan sikapnya sehingga nampak jelas seperti mencari-cari 
kesalahan orang. Itulah yang menambah cinta Dr. Asri kepada al- 
Qaradawi. Tetapi, itu bukan alasan untuk mewajarkan kesilapan. 
Kesilapan adalah kesilapan dan perlu diperbetulkan. Siapa sahaja, 
sebesar mana pun tokoh, sehebat mana pun ia, jika salah tetap salah. 
Sesungguhnya, al-haqq la yu'rafu bi-al-rijah kebenaran tidak boleh 
dicam berdasarkan orangnya. 

Saya nasihatkan Dr. Asri supaya kembali kepada kebenaran sebelum 
manusia makin rosak dan beliau menjadi pendosanya. Mungkin Dr. Asri 
tidak nampak kekuatan pendapat lawan tetapi dalam sesetengah 
keadaan, apabila terdapat maslahat kita boleh memilih untuk 
memfatwakan dengan yang lebih keras. Inilah yang dinamakan sadd al- 
dhardT, Dr. Asri lebih tahu. 

Fiqh al-wdqi' juga bertutur mengeyakan hal ini. Panorama dunia jelas 
menunjukkan fatwa yang silap itu telah menjauhkan jutaan manusia 
daripada taat dan mendekatkan kepada maksiat. Usah berdalih dengan 
bilangan pemeluk Islam atau orang yang berubah kerana nasyid 
bermuzik dan nyanyian wanita yang sedikit itu, kita bercakap tentang 
realiti. 

Cuba Dr. Asri ke sekolah-sekolah agama, masuk ke fakulti-fakulti 
syariah, lihat apa yang menjadi teman penghibur mereka. Apakah ini 
yang Islam ajarkan? Mereka bukan mendengar nasyid sahaja, bahkan 
meratai segala jenis lagu termasuk lagu-lagu yang pastinya akan 
diharamkan oleh al-Qaradawi sendiri kalau beliau tahu apa liriknya. 

Melodinya pun sumbang, tiada ketenangan. Semua ini melalaikan. 
Apabila dikatakan kepada mereka, Islam menegah perkara ini; mereka 
akan menjawab, ada ulama membolehkannya. Dr Asri, adakah anda 
ingin termasuk dalam ulama itu? 

Saya memandang jelik kepada mereka yang selalu mengumandangkan 
kalimat taysir,fiqh al-waqi', maqasid al-shari'ah, danfiqh mu 'asir bagai. 
Mereka sebenarnya tidak tahu apa-apa tentang semua ilmu tersebut. 
Sebab itu, kesan fatwa yang mereka keluarkan buruk sekali yang 
akhirnya mereka terpaksa menekankan syarat-syarat sampingan seperti 
tidak melalaikan, bebas daripada hawa fitnah, mestilah bersesuaian 
dengan sekian, tidak sekian, dan mestilah sekian-sekian. Pada masa itu, 
tidak ada seorang pun yang mendengarnya. Semuanya ralik dengan apa 
yang mereka fatwakan sebagai harus itu. 

Ingat, kiamat sudah dekat. 

Kesimpulan 

Di bawah ini saya butirkan kesimpulan-kesimpulan daripada 
perbahasan tadi secara ringkas. 

1. Dr. Asri berpandangan, muzik dan nyanyian wanita zatnya adalah 
harus di sisi Islam. 

2. Jumhur ulama berpendapat bahawa muzik adalah haram pada 
zatnya melainkan kompang dan seumpamanya yang dimainkan pada 
waktu-waktu tertentu. 

3. Pendapat yang masyhur dalam kalangan ulama adalah 
mengharamkan nyanyian wanita dewasa sama ada wanita itu 
merdeka atau hamba secara mutlak. 

4. Pendapat segelintir ulama adalah mengharuskan nyanyian hamba 
wanita. 

5. Dr. Asri menolak pengkhususan hari raya sebagai waktu dibenarkan 
berhibur dengan paluan kompang oleh jumhur dengan menganggap 
tidak logik apa yang didakwa sebagai 'seruling syaitan' itu 
diharuskan pula pada waktu-waktu tertentu dan boleh menjadi 
haram semula selepas itu. 

6. Dr. Asri menggunakan salah satu riwayat hadis 'A'ishah RA untuk 
menyokong pandangan beliau dengan menterjemahkan qaynatan 
dalam riwayat tersebut dengan 'dua penyanyi wanita' dan 
menjadikan teguran Rasulullah SAW kepada jerkahan Abu Bakr PvA 
sebagai hujah utama bagi pandangannya. 

7. Penolakan beliau terhadap pengkhususan itu dijawab dengan 
kaedah usitl al-fiqh iaitu nas jelas-jelas menunjukkan hari raya 
sebagai 'illah keharusan selain dijawab dengan 'zina mata' yang 
diharuskan pula ketika meminang. 

8. Terjemahan 'penyanyi wanita' dihujahkan dengan menggunakan 
bahasa Arab yang berdasarkan kamus-kamus besar menunjukkan 
terjemahan yang sebetulnya adalah penyanyi wanita daripada 
kalangan hamba atau seumpamanya. 

9. Selain itu, terjemahan Dr. Asri disanggah pula dengan menggunakan 
riwayat lain yang menggunakan lafaz jariyatan yang mempunyai 
makna sepadan dengan jariyatan iaitu hamba perempuan. 

10. Kebanyakan ulama mentakwilkan jdriyatdn dengan kanak-kanak 
perempuan yang belum baligh berdasarkan salah satu maknanya 
selain umur 'A'ishah yang ketika itu masih kanak-kanak. 

11. Pandangan tersebut ditolak kerana jdhyatdn juga mempunyai makna 
lain. Dakwaan 'A'ishah pada waktu tersebut masih kecil juga diragui. 

12. Pandangan yang terpilih dalam masalah nyanyian perempuan adalah 
pandangan yang mengharuskan nyanyian hamba perempuan pada 
waktu-waktu tertentu kerana terjemahan yang paling tepat bagi 
gaynatdn dan jdriyatdn adalah hamba perempuan. 

